„Конверзије” говоре о томе где и како (уметничка) дела настају, о делности дела. Говоре о генези дела, пореклу или извору. Који су путеви у настанку и формирању дела, које су његове могућности и аспекти којима се обраћа. У којим условима су настала. Некад је то суфицит, некад настају у дефициту чега год -опажаја, минимизирања, редукције, егзистенције. Некад на пуким, простачким стварима, обичним стварима придодајемо ранг, параметре онога што желимо да је то та ствар.

Скулпторска инсталација је регресивно бауптизирана као „Конверзије”, заправо је алтерирани део „Cityproject”а. Радови (једноставно) откривају или покривају сва стања, односе у димензијама света. Немају никакве специјалне кодификације, кључеве и магију претварања једног у друго, у оно што није. Ствар је једноставна и зато и јесте „Градпројекат”, настајући на низу сесија у градовима Париза, Лондона и Њујорка (1999-09), у кризним егзистенцијалним условима, - подвлачећи - на суфициту или дефициту стварности, емоција, стреса, екстраваганције, перспективе, фобија, етцeтера.

Фризови на зиду су у калкулацијама геометрије, где је немoгуће не поменути Левита (LeWitta). Барокна Сена пикселизирана „ciba” фотографијом, Сена која стратифицира град, црта град и његову димензију, ломи перспективе Њујорка, репетитивно џинглује готику Лондона. Да ли су минималистичке или какве већ терцијерне провинијенције, нема никакву важност осим фразеолшког домена. Једноставно су настали у условима доступне елаборације и фактуре и наравно материјал је присиљен (савијан) да буде у геометрији мисли, геометрији идеалног.

На поду се налазе базични облици, базичне индустријске боје. Траке метала подигнуте у простор настале у манипулацији притиска и цилиндрирања тона. Меморија облика, сећање на, остатак сећања у металу, шејпована меморија, нонсенси и парадокси жеља и стварности, шта је затворено у тим облицима и зашто су базични у облику и боји. Ствар је и могућности елаборација и ескалација, али никако немају прелиминарно домен, протоминимално. Елаборативни процеси су захтевали такву врсту прецизности израде, док је у њима садржај придодат или „повериран”.

Конверзије треба посматрати и у дејствовању, како, где, кад, може, можда, стићи ћемо, нећемо, љубав, трагедија, тамо, овамо, дидаскалије, „духотомије”, неприлагођеност, значај.

Ko су ове ствари пред нама, која им је финалност.

ММ, Септ.2023

\*делност дела - Мартин Хајдегер (Martin Heidegger)

\*LeWitt – Соломон „Сол” Левит

\*поверовано - Артеповера, ППП (Пеноне, Пистолето, Паскали)